Samtidig er bruttofortjenesten gået fra 2,6 millioner kroner i 2005 til et tab på 5,6 millioner kroner i 2006. Selskabets aktivitet består i udvikling, produktion og salg af hardware til nedkøling af computere. Ifølge det seneste årsregnskab er selskabet i færd med et strategiskifte besluttet i 2005. Hovedfokus skal blandt andet rettes mod B2B markedet. Der er i 2006 tilført 27,7 millioner kroner fra eksisterende samt nye investorer. Kapitaltilførslen vil sikre selskabets drift og likviditet i 2007. Medio 2007 forventes nye forhandlinger med internationale investorer om tilførsel af yderligere kapital. 2007 ventes også at byde på nyt produktprogram, men vil fortsat være belastet af opstartsomkostninger, skriver Børsen.

Referat:
Asetek A/S i Brønderslev havde i sidste regnskabsår et underskud på 16,8 millioner kroner før skat. Året før lød underskuddet på 8,2 millioner kroner, skriver Børsen tirsdag.